Quicumque sanctorum locis et Domino famulantium catervis aliquid conferre desiderat ad sibi profuturum pro transitoriis eterna commutans minime diffidit. Quapropter ego Hugo comes, propter remedium genitoris mei et genitricis et fratrum meorum et anime mee, dono ecclesie Sancti Vincentii ad usus fratrum et canonicorum illius loci hereditatem meam que est in pago Matisconensi, in villa Cantriaco, cum mansione et vinea insimul tenente cum omnibus appendentiis quicquid de Waldinio mihi evenit et propter remedium anime ipsius Waldini omnem hereditatem illius ubicumque est, vel in predicto Cantriaco, vel in Triono aut in Verciaco, cum omnibus appendentiis, cum curtiferis, vineis, campis, pratis, silvis, pascuis, cultis et incultis, arboribus, aquis aquarumque decursibus, exitibus et regressibus, omnia et ex omnibus totum ad integrum predicte ecclesie trado atque transfundo, ea ratione dum vivo usum et fructum habeam et ipsi canonici loco vestiture mee unum modium vini habeant; post meum autem decessum, ipse res cum omni integritate ad prenominatam ecclesiam perveniant sine alicujus contradictione. Si quis hoc immutare ausus fuerit non valeat. S. Hugonis. S. Uduldrici. S. Aimonis. S. Beraldi. S. Mereedi. S. Maioli. Data per manum Animii.